wickkiey/tamil-wikipedia-chunked huggingface dataset:
# இன்கேரா

| இருசொற் பெயரீடு |  |
| --- | --- |
| திணை: | விலங்கு |
| தொகுதி: | முதுகுநாணி |
| வகுப்பு: | ஆக்டினொப்டெர்ஜி |
| வரிசை: | கோபிபார்ம்சு |
| குடும்பம்: | பட்டிடே |
| பேரினம்: | *இன்கேரா*
விசுவேசவராவ் <small>, 1971</small> |
| சிற்றினம்: | <div>***வி.&nbsp;**மல்டிஸ்கோமேடசு*</div> |
| **<span>*இன்கேரா மல்டிஸ்கோமேடசு*</span>**
விசுவேசவராவ், 1971 |  |  
***இன்கேரா மல்டிசுகுமேடசு*** *(Incara multisquamatus)* என்ற சிற்றினமானது பட்டிடே மீன் குடும்பத்தில் இந்தியா மற்றும் ஆத்திரேலியா உவர் நீர்ப்பகுதிகளில் காணப்படுகிறது. இந்த சிற்றினம் 6 செ.மீ. நீளம் வரை வளர்கிறது. இந்த சிற்றினம் இன்கேரா பேரினத்தின் அறியப்பட்ட ஒரே ஒரு சிற்றினமாகும்.
# உல் ஆறு

**உல் ஆறு** (Uhl River) என்பது இமயமலையில் உருவாகும் பியாஸ் ஆற்றின் நீர்நிலைகளின் ஒரு பகுதியாகும். இந்த நதி இமயமலையின் தௌலாதர் சிகரத்திலுள்ள தம்சர் பனிப்பாறையில் இருந்து உருவாகிறது. உல் பள்ளத்தாக்கு வழியாக படா கிரான் (பராகிராம்) மற்றும் பரோட் கிராமங்களைக் கடந்து செல்கிறது. அதன் கீழ் போக்கில், இது தியுன் நாலா என்றும், உல் பள்ளத்தாக்கு சோஹர் பள்ளத்தாக்கு என்றும் அழைக்கப்படுகிறது. சோஹர் பள்ளத்தாக்கைக் கடந்த பிறகு, பண்டோவிலிருந்து 5 கி.மீ. தொலைவில் பியாஸ் ஆற்றைச் சந்திக்கிறது.
# உல் ஆறு

## இந்திய தொழில்நுட்பக் கழகம்

520 ஏக்கர் (2.1 கி.மீ. 2) நிலப்பரப்பில் பரவியிருக்கும் மண்டி, இந்திய தொழில்நுட்பக் கழகத்தின், உல் ஆற்றின் இடது கரையில் கமண்டில் (மண்டி நகரத்திலிருந்து சாலை வழியாக 15 கி.மீ) அமைந்துள்ளது.
# பாண்டகா

***பாண்டகா*** (Pandaka) பேரினம் கோபி மீன்களின் துணைக்குடும்பமான, கோபியோனெல்லினே சார்ந்தது. ஆசிய உவர்ப்பு, நன்னீர், கடல்நீர் பகுதி மற்றும் மேற்கு அமைதிப் பெருங்கடல் பகுதிகளில் வாழ்கின்றது. ஆண் *பா. பிக்மேயா* 9 மில்லி மீட்டர் நீளமுடையது.  
பிலிப்பைன்ஸின் பல மொழிகளில் குள்ளன் எனப்பொருள் படும் சொல்லானது, இந்த மீன் சிறியதாக உள்ளதைக் குறிக்கும் வகையில் இதனுடைய பேரினப்பெயராக இடப்பட்டது.
# பாண்டகா

## சிற்றினங்கள்

இந்த இனத்தில் தற்போது ஏழு அங்கீகரிக்கப்பட்ட சிற்றினங்கள் உள்ளன:  
- *பாண்டகா பைபங்டாட்டா* <small>எச்.எல் வு, 2008</small>
- *பாண்டகா லிட்வில்லி* <small>(மெக்குல்லோச், 1917) (குள்ள புலி கோபி)</small>
- *பாண்டகா புசில்லா* <small>ஹெர்ரே, 1927 (சிறிய பிக்மி-கோபி)</small>
- *பாண்டகா பிக்மேயா* <small>ஹெர்ரே, 1927 (குள்ள பிக்மி கோபி)</small>
- *பாண்டகா ரூக்சி* <small>(எம்.சி.டபிள்யூ வெபர், 1911) (ரூக்ஸ் பிக்மி-கோபி)</small>
- *பாண்டக சில்வானா* <small>(பர்னார்ட், 1943) (குள்ளக் கோபி)</small>
- *பாண்டக டிரிமாகுலட்டா* <small>அகிஹிடோ & மெகுரோ, 1975</small>
# முத்தன்னா மாகாணம்

**முத்தன்னா கவர்னரேட்** (*Muthanna Governorate*, *அல் முத்தன்னா* ) அல்லது **அல் முத்தன்னா மாகாணம்** என்பது ஈராக்கில் உள்ள ஒரு மாகாணம் ஆகும். இது 7 ஆம் நூற்றாண்டின் அரபு தளபதியான அல்-முத்தன்னா இப்னு ஹரிதாவின் பெயரால் அழைக்கபடுகிறது. இது நாட்டின் தெற்கு பகுதியில், சவூதி அரேபியா, குவைத்து ஆகிய நாடுகளின் எல்லையில் உள்ளது. இதன் தலைநகரம் சமவா நகரம் ஆகும்.
# முத்தன்னா மாகாணம்

## வரலாறு

1976 க்கு முன்னர் இது திவானியா மாகாணத்திற்கு உட்பட்ட ஒரு பகுதியாக இருந்தது. அந்த மாகாணத்தில் இன்றைய நஜாஃப் மாகாணம் மற்றும் அல்-கதிசியா மாகாணம் ஆகியவையும் உள்ளடங்கியதாக இருந்தது .  
மாகாணதின் தலைநகரான சமாவா நகரானது பண்டைய சுமேரிய - பாபிலோனியா நகரமான உரூக்குக்கு ( அரமேயம் : *எரெக்* ) மிக அருகில் உள்ளது. இது ஈராக்கு என்ற பெயரின் மூலமாக இருக்கலாம். செலூக்கியப் பேரரசு நிறுவப்பட்டதைத் தொடர்ந்து பாபிலோன் வீழ்ச்சிக்குப் பிறகு, உருக் தெற்கு பாபிலோனியாவின் மிகப்பெரிய நகரமாக ஆனது. அதன் பெயரான (எரெக்) பாபிலிக்கு (பாபிலோனியா) மாற்றாக வந்தது. ஏனெனில் இந்த நகரம் முந்தைய தலைநகரைக் காட்டிலும் நீண்ட காலம் கி.பி 7 ஆம் நூற்றாண்டுவரை தப்பிப்பிழைத்திருந்தது.  
1991 பெப்ரவரியில், பாரசீக வளைகுடா போரின்போது வரலாற்றில் மிகப்பெரிய கவச பீரங்கி வண்டி போர்களில் ஒன்றான நோர்போக் போர் நடந்தது.
# முத்தன்னா மாகாணம்

## மாகாண அரசு

- ஆளுநர்: முகமது அலி அல் ஹசானி
- துணை ஆளுநர்: சாமி அல் ஹசானி
- அல்-முத்தன்னா மாகாண சபையின் தலைவர்: அப்துல் லத்தீப் அல் ஹசானி
# நஜாப் மாகாணம்

**நஜாப் மாகாணம்** (*Najaf Governorate*, ) அல்லது **நஜாஃப் மாகாணம்** என்பது நடு மற்றும் தெற்கு ஈராக்கில் உள்ள ஒரு மாகாணம் ஆகும். இதன் தலைநகரம் நஜாப் நகரம் ஆகும். மாகாணத்தின் மற்ற முக்கிய நகரமாக அல் கூபா உள்ளது. இந்த இரு நகரங்களும் சியா முஸ்லிம்களுக்கு புனிதமானவை. சியா பிரிவு மக்களே இங்கு பெரும்பான்மையினராவர்.
# நஜாப் மாகாணம்

## மாகாண அரசு

- ஆளுநர்: லுவே அல்-யாசிரி
- துணை ஆளுநர்: அப்பாஸ் அலீயாவி
# நஜாப் மாகாணம்

## மாவட்டங்கள்

- நஜாப் மாவட்டம்
- குஃபா மாவட்டம்
- அல்-மனதேரா மாவட்டம்
- அல்-மேஷ்காப் மாவட்டம்
# அல் - காதிசிய மாகாணம்

**அல்-காதிசிய கவர்னரேட்** அல்லது **அல்-காதிசிய மாகாணம்** (*Al-Qādisiyyah Governorate*, ) என்பது ஈராக்கின் மாகாணங்களில் ஒன்றாகும். இது நாட்டின் மைய-தெற்கில் உள்ளது. 2014 ஆம் ஆண்டு மக்கள்தொகை கணக்கெடுப்பின்படி, மாகாணத்தின் மக்கள் தொகை சுமார் பதினைந்து இலட்சம் மக்கள் ஆவர். இதன் தலைநகரம் அல் திவானியா . 1976 க்கு முன்னர், இது அல்-முத்தன்னா மற்றும் நஜாஃப் ஆகியவற்றுடன் அட்-திவானியா மாகாணத்தின் ஒரு பகுதியாக இருந்தது. கி.பி 636 இல் இஸ்லாமிய ராசிதீன் படைகள் சாசானியப் பேரரசின் படைகளை தோற்கடித்த அல்-காதிசியா போரின் தளமான வரலாற்று நகரமான அல்-கதிசியாவின் பெயரைக் கொண்டு இந்த மாகாணத்திற்கு பெயரிடப்பட்டது. மாகாணத்தில் பெரும்பான்மை மக்களாக சியா அரபு மக்கள் உள்ளனர். இந்த மாகாணத்தில் ஹோர் ஆல்டெல்ம்ஜின் மெசொப்பொத்தேமியன் சதுப்பு நிலமும் அடங்கியுள்ளது.
# அல் - காதிசிய மாகாணம்

## கல்வி

மாகாணத்தில் 1980 களின் பிற்பகுதியில் நிறுவப்பட்ட காதிசியா பல்கலைக்கழகம் என்று அழைக்கப்படும் ஒரு பொது பல்கலைக்கழகம் உள்ளது. இதில் செவிலியம், மருந்தகம், சட்டம், இலக்கியம், கல்வி, விவசாயம், மருத்துவம் போன்ற பிற கல்லூரிகளை உள்ளடக்கியதாக உள்ளது. இந்தக் கல்லூரிகளில் பெரும்பாலும் மாகாணத்திற்குட்பட்ட மாவட்டங்கள் மற்றும் அண்டை மாகாணங்களைச் சேர்ந்த மாணவர்கள் பயில்கின்றனர். ஹில்லா நகரத்திற்கு செல்லும் பழைய சாலையில் இந்த பல்கலைக்கழகம் அமைந்துள்ளது. அல்-காதிசியாவின் தொழில்நுட்ப நிறுவனமும் நகர மையத்திலிருந்து சுமார் 6 கி.மீ. தொலைவில் அமைந்துள்ளது.
# அல் - காதிசிய மாகாணம்

## மாகாண அரசு

- ஆளுநர்: சாமி அல் ஹஸ்னாவி
- துணை ஆளுநர்: உசேன் அல் மொசாவி
- மாகாண சபைத் தலைவர் (பி.சி.சி): ஜுபைர் அல் ஜூபூரி
# அல் - காதிசிய மாகாணம்

## மாவட்டங்கள்

- ஹம்ஸா
- ஷாமியா
- அஃபக்
- திவானியா
# இந்திய பறக்கும் தவளை

**இந்திய பறக்கும் தவளை** (Indian flying frog) (*டெரோரானா காரே*) ரானிடே குடும்பத்தினைச் சார்ந்த தவளை ஆகும். ***டெரோரானா*** என்ற ஒற்றைச் சிற்றினமுடைய பேரினத்தின் தவளை இதுவாகும். இது இந்தியாவிலும் மியான்மரிலும் காணப்படுகிறது ஆனால் நேபாளத்தில் அழிக்கப்பட்டது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், மிதவெப்பமண்டல அல்லது வெப்பமண்டல ஈரமான மாண்ட்டேன் காடுகள் மற்றும் ஆறுகளாகும். 1986 ஆம் ஆண்டில் எம்.கரே மற்றும் கியாசெட்டுவோ ஆகியோரால் இந்தச் சிற்றினம் கண்டுபிடிக்கப்பட்டது.
# சுலைமானியா மாகாணம்

**சுலைமானியா கவர்னரேட்** அல்லது **சுலைமானியா மாகாணம்** (*Sulaymaniyah Governorate*, (, ) அல்லது **Sulaymaniyah Province**) என்பது ஈராக்கின் குர்திஸ்தான் பகுதியில் உள்ள ஒரு மலை மாகாணம் ஆகும். மாகாணத்தின் மிகப்பெரிய நகரமாக சுலமனியா உள்ளது. ஹலாப்ஜா மாகாணம் 1914 இல் தனி மாகாணமாக ஆக்கப்படும்வரை சுலைமானியா மாகாணத்துக்கு உட்பட்டு ஹலாப்ஜா மாவட்டம் என்ற பெயரோடு இருந்தது.
# சுலைமானியா மாகாணம்

## மாகாண அரசு

- ஆளுநர்: டாக்டர் ஹவல் அபுபாகிர்
- துணை ஆளுநர்: அகமது அலி அகமது
- மாகாண சபைத் தலைவர் (பி.சி.சி): ஆசாத் முகமது அமீன்
# சுலைமானியா மாகாணம்

## மாவட்டங்கள்

| சாமச்சமல் | ஸ்வான் | சாமச்சமல் |
| --- | --- | --- |
| அக்ஜலார் |  |  |
| டக்கியா |  |  |
| சங்கவ் |  |  |
| காதிர் கரம் |  |  |
| தர்பந்தோகே | *தீர்மானிக்கப்படவில்லை* | தர்பந்திகன் |
| டுகான் | சுர்தாஷ் | டுகான் |
| சீனரன் |  |  |
| பிங்கார்ட் |  |  |
| கிட்ரான் |  |  |
| பிரமக்ருன் |  |  |
| காலர் | காலர் | காலர் |
| பெபாஸ் |  |  |
| திலகோ |  |  |
| கானாகின் (வடக்கு பகுதி மட்டும்; பெரும்பாலும் சர்ச்சைக்குரியது) | *தீர்மானிக்கப்படவில்லை* | மெய்டன் |
| கிஃப்ரி (பெரும்பாலும் சர்ச்சைக்குரியவர்) | *தீர்மானிக்கப்படவில்லை* | கிஃப்ரி |
| மாவத் | மாவத் |  |
| பென்ஜ்வென் | கார்மிக் | பென்ஜ்வின் |
| நல்பரேஸ் |  |  |
| பிஷ்தார் | ஹீரோ | கலாடிசா |
| நவ்தாஷ் |  |  |
| ஹல்ஷோ |  |  |
| ஜாராவா |  |  |
| ஈசேவா |  |  |
| கரடாக் | கரடாக் |  |
| ரன்யா | சுவர்க்கூர்ணா | ரன்யா |
| பெட்வாட்டா |  |  |
| ஹாஜி-ஆவா |  |  |
| சர்காப்கன் |  |  |
| சைத்சாடிக் | சிருச்சிக் | என்றார் சாதிக் |
| பார்சின்ஜா |  |  |
| ஷராசூர் | ஜாராயண் |  |
| ஷர்பாசர் | ஸலான் | ஷர்பாசர் |
| ஜாஸ்லா |  |  |
| சைவில் |  |  |
| சைட்டக் |  |  |
| கபிலன் |  |  |
| சுலைமானியா | பஸ்யான் | சுலைமானியா |
| தஞ்சாரோ |  |  |
| பக்ராஜோ |  |  |
# வசிட் மாகாணம்

**வசிட் கவர்னரேட்** அல்லது **வசிட் மாகாணம்** (*Wasit Governorate* ) என்பது கிழக்கு ஈராக்கில் உள்ள ஒரு மாகாணம் ஆகும். இது பாக்தாத்தின் தென் கிழக்கே ஈரானின் எல்லையை ஒட்டி உள்ளது. 1976 க்கு முன்பு இது குட் மாகாணம் என்று அழைக்கப்பட்டது. மாகாணத்தின் தலைநகராக அல் குட் நகர் உள்ளது. பிற முக்கிய நகங்களாக அல்-ஹை மற்றும் அல்-சுவைரா ஆகியவை உள்ளன. மாகாணத்தின் ஷுவேஜா, அல்-அட்டாரியா மற்றும் ஹோர் ஆல்டெல்ம்ஜ் ஆகிய பகுதிகளில் மெசொப்பொத்தேமியாவின் சதுப்பு நிலங்கள் உள்ளன. பாக்தாத் மற்றும் பாஸ்ரா இடையேயான நடுப்பகுதியில் டைக்ரிசை ஒட்டி முந்தைய நகரமான வசிட் அமைந்திருந்தது. அதன் பெயரானது "மைய்ய" என்ற பொருள் கொண்ட அரபுச் சொல்லிலிருந்து தோன்றியது. டைக்ரிஸ் ஆற்று தன் போக்கை மாற்றிக்கொண்ட பின்னர் வசிட் நகரம் கைவிடப்பட்டது.
# வசிட் மாகாணம்

## வரலாறு

பண்டைய சுமேரிய நகர மாநிலமான டெர் நகரானது பத்ரா நகருக்கு அருகில் அமைந்துள்ளது.  
ஈரான்-ஈராக் போரில், குறிப்பாக மார்ஷஸ் போரில் மாகாணமானது கடும் போரை சந்தித்தது.  
2004 ஈராக் வசந்தகால சண்டையின் போது, மஹ்தி இராணுவம் தோற்கடிக்கப்படுவதற்கு முன்பாக ஏப்ரல் 6 முதல் ஏப்ரல் 16 வரை தலைநகர் குட் நகரை மஹ்தி இராணுவம் தனது கட்டுப்பாட்டில் கொஞ்சகாலம் வைத்திருந்தது.
# வசிட் மாகாணம்

## மக்கள் வகைப்பாடு

மாகாண மக்கள் தொகை சுமார் 1,450,000 ஆகும். இதில் பெரும்பான்மையானவர்கள் சியா அரேபியர்கள் ஆவர். சதுப்பு நிலப்பகுதியானது பாரம்பரியமாக சதுப்புநில அரேபியர்களின் தாயகமாக உள்ளது. கிழக்கு நகரங்களான பத்ரா மற்றும் ஜாசனிலும் ஃபெய்லி குர்துகள் உள்ளனர். குட்டிற்கு கிழக்கே சிறிய அளவில் லூரிஷ் சமூகத்தினர் உள்ளனர்.  
2007 ஆண்டு நிலவரப்படி, வேலையின்மை விகிதம் 10% மற்றும் வறுமை விகிதம் 35% என்று உள்ளது.
# வசிட் மாகாணம்

## மாகாண அரசு

- ஆளுநர்: மாலிக் கலஃப்
- துணை ஆளுநர்: அகமது அப்து சலாம்
# வசிட் மாகாணம்

## மாகாண அரசு

### மாவட்டங்கள்

- அல்-அஜீசியா
- பத்ரா
- அல்-ஹை
- குட்
- நுமனியா
- சுவைரா
# ஈராக்கின் மாகாணங்கள்

ஈராக் தற்போது 19 பிரதேசங்களைக் ( *அரபியில்* *muḥāfażah*, குர்திஷ் மொழியில் *parêzga* ) கொண்டுள்ளது, இது "மாகாணங்கள்" என்றும் அழைக்கப்படுகிறது. ஈராக் அரசியலமைப்பின் படி, மூன்று அல்லது அதற்கு மேற்பட்ட மாகாணங்கள் ஒன்று சேர்ந்து ஒரு தன்னாட்சி பிராந்தியத்தை உருவாக்கலாம். பாக்தாத் மற்றும் பாஸ்ரா ஆகியவை ஈராக்கின் மிகப் பழமையான நிர்வாகப் பகுதிகளாகும். 2014 ஆம் ஆண்டில் சுலைமானியா மாகாணத்தின் ஹலாப்ஜா மாவட்டத்தைப் பிரித்து ஹலாப்ஜா மாகாணத்தை உருவாக்க முடிவு செய்யப்பட்டது.  
21 ஜனவரி 2014 அன்று, ஈராக் அரசாங்கத்தின் அமைச்சரவை மேலும் புதிய மாகாணங்களை உருவாக்கும் கொள்கை முடிவுக்கு ஒப்புதல் அளித்தது. தற்போதைய நீனவா மாகாணம் மற்றும் சலாடின் மாகாணத்தில் இருந்து முறையே தால் அஃபர் மற்றும் துஸ் குர்மத்து ஆகிய இரண்டு புதிய மாகாணங்கள் உருவாக்கப்படும் என்று அவை அறிவித்தது. அல் அன்பர் மாகாணத்தின் பல்லூஜா நகரம் ஒரு தனி மாகாணமாக மாற்றறப்படும் என்றும் அறிவிக்கப்பட்டது, இது நகரத்தில் உருவான சுன்னி இஸ்லாமிய எழுச்சியினால் அறிவிக்கப்பட்டது.
# ஈராக்கின் மாகாணங்கள்

## மாகாணங்கள்

**மாகாணங்கள்**  
| அல் அன்பார் | 31 | AN | 53,476 | 138,501 | 1,561,400 | 29.1 | 11.2 | Ramadi |  |
| --- | --- | --- | --- | --- | --- | --- | --- | --- | --- |
| பாபில் | 51 | BB | 1,976 | 5,603 | 1,820,700 | 921.4 | 324.9 | கில்லா |  |
| பாக்தாத் | 10 | BG | 78.84 | 4,555 | 7,055,200 | 89,487.5 | 1,548.8 | பகுதாது |  |
| பாஸ்ரா | 61 | BA | 7,360 | 19,070 | 2,532,000 | 344.0 | 132.7 | பசுரா |  |
| தி கார் | 64 | DQ | 5,000 | 12,900 | 1,836,200 | 367.2 | 142.3 | நசிரியா |  |
| Al-Qādisiyyah | 58 | QA | 3,148 | 8,153 | 1,134,300 | 360.3 | 139.1 | Al Diwaniyah |  |
| தியாலா | 32 | DI | 6,828 | 17,685 | 1,443,200 | 211.3 | 81.6 | Baqubah |  |
| தோஹுக் | 42 | DA | 2,530 | 6,553 | 1,128,700 | 445.5 | 172.2 | Duhok |  |
| அர்பில் (Erbîl) | 44 | AR | 5,820 | 15,074 | 1,612,700 | 277.0 | 106.9 | அர்பில் |  |
| ஹலாப்ஜா (Helebce) | 46 | — | 1,180 | 3,060 | 337,000 | 285.5 | 110.1 | Helebce |  |
| கர்பலா | 56 | KA | 1,944 | 5,034 | 1,066,600 | 548.6 | 211.8 | கர்பலா |  |
| கிர்குக் | 36 | KI | 3,737 | 9,679 | 1,395,600 | 373.4 | 144.1 | கிர்குக் |  |
| மேசான் | 62 | MA | 6,205 | 16,072 | 971,400 | 156.5 | 60.4 | Amarah |  |
| முத்தன்னா | 66 | MU | 19,980 | 51,740 | 719,100 | 35.9 | 13.8 | Samawah |  |
| நஜாப் | 54 | NA | 11,129 | 28,824 | 1,285,500 | 115.5 | 44.5 | நஜாப் |  |
| நீனவா | 41 | NI | 14,410 | 37,323 | 3,270,400 | 226.9 | 87.6 | மோசுல் |  |
| சலடின் | 34 | SD | 9,556 | 24,751 | 1,408,200 | 147.3 | 56.8 | Tikrit |  |
| சுலைமானியா (Slêmanî) | 46 | SU | 6,573 | 17,023 | 1,878,800 | 285.8 | 110.3 | சுலமனியா |  |
| வசிட் | 52 | WA | 6,623 | 17,153 | 1,210,600 | 182.7 | 70.5 | Kut | } |
# ஈராக்கின் மாகாணங்கள்

## முந்தைய மாகாணங்கள்

| மொசூல் | நீனவா மாகாணம்
தோஹுக் மாகாணம் |  |
| --- | --- | --- |
| திவானியா | அல் - காதிசிய மாகாணம்
முத்தன்னா மாகாணம்
நஜாப் மாகாணம் |  |
| துலைம் (–1962)</br> ரமாடி (1962-1976) | அல் அன்பார் மாகாணம் |  |
| முண்டாஃபிக் (–1976) | தி கார் மாகாணம் |  |
| அமரா (–1976) | மேசான் மாகாணம் |  |
| குட் (–1976) | வசிட் மாகாணம் |  |
| பாக்தாத் | பாக்தாத் மாகாணம்</br> சலடின் மாகாணம் |  |
| கிர்குக் (–1976)</br> அட்-தமீம் (1976-2006) | கிர்குக் மாகாணம் | } |
# ஈராக்கின் மாகாணங்கள்

## முன்னர் உரிமை கோரப்பட்ட மாகாணங்கள்

- குவைத் மாகாணம் (1990-1991)
# செல்லமல்லா சுகுணா குமாரி

**செல்லமல்லா சுகுணா குமாரி** (Chellamalla Suguna Kumari) ஒரு இந்திய நாடாளுமன்ற உறுப்பினர் ஆவார். இவர் தெலங்கானா மாநிலத்தில் ஐதராபாத் தொகுதியின் நாடாளுமன்ற உறுப்பினர் ஆவார்.
# செல்லமல்லா சுகுணா குமாரி

## தனிப்பட்ட வாழ்க்கை

செல்லமல்லா இந்தியாவின் ஆந்திரப்பிரதேச மாநிலத்தில் உள்ள ஐதராபாத்தில் 1955 ஆம் ஆண்டு பிறந்தார். இவரது தந்தையார் சி. போச்சையா ஆவார். இவர் தனது மருத்துவ இளங்கலைப் படடம் மற்றும் முதுகலைப்பட்டம் மற்றும் பிற பட்டயப் படிப்புகளை ஓசுமானியா மருத்துவக் கல்லூரியில் வெற்றிகரமாக முடித்தார். மருத்துவப் பணியை மேற்கொண்ட அவர் கூடவே சமூகப்பணியிலும் தன்னை ஈடுபடுத்திக் கொண்டார். மருத்துவர் எம். ராஜேந்திரப் பிரசாத்தை 1981 ஆம் ஆண்டில் மணம் முடித்தார். இவர்களுக்கு இரண்டு மகன்கள் உண்டு.
# செல்லமல்லா சுகுணா குமாரி

## அரசியல் வாழ்க்கை

குமாரி பன்னிரெண்டாவது மக்களவைக்கு பெத்தபள்ளி மக்களவைத் தொகுதியிலிருந்து 1998 ஆம் ஆண்டில் தெலுங்கு தேசம் கட்சி சார்பாக தேர்ந்தெடுக்கப்பட்டார். இவர் இரண்டாவது முறையாக இதே தொகுதியிலிருந்து பதின்மூன்றாவது மக்களவைக்கு 2004 ஆம் ஆண்டில் தேர்ந்தெடுக்கப்பட்டார்.  
இவர் பெட்ரோலியம் மற்றும் இரசாயணம், அரசு ஈட்டுறுதித் திட்டங்கள் மற்றும் சுகாதாரம் மற்றும் குடும்ப நலத்துறை போன்ற பல்வேறு நாடாளுமன்றக் குழுக்களின் உறுப்பினராகப் பணிபுரிந்துள்ளார்..
# உருசிய மத்திய நடுவண் மாவட்டம்

**மத்திய நடுவண் மாவட்டம்** ( *Tsentralny fedny okrug* <span> </span><small>ஐபிஏ:&nbsp;</small><span title="Representation in the International Phonetic Alphabet (IPA)">[tsɨnˈtralʲnɨj fʲɪdʲɪˈralʲnɨj ˈokrʊk]</span> ) என்பது உருசியாவின் எட்டு கூட்டாட்சி மாவட்டங்களில் ஒன்றாகும். "மத்திய" என்ற சொல்லுக்கு அரசியல் மற்றும் வரலாற்று பொருள் உள்ளது, இது உருசிய அரசின் மையமாகவும் இதன் முன்னோடியாக *கிராண்ட் டச்சி ஆஃப் மஸ்கோவி*யாகவும் உள்ளது . புவியியல் ரீதியாக, இந்த மாவட்டம் இன்றைய உருசியாவின் வெகு மேற்கில் அமைந்துள்ளது; இருப்பினும் இது ஐரோப்பிய உருசியாவின் மத்திய பிராந்தியமாக கருதப்படுகிறது. இந்த மாவட்டம் , பரப்பளவு கொண்டதாகவும், 2010 மக்கள் தொகை கணக்கெடுப்பில் 38,427,537 (81.3% நகர்ப்புற) மக்கள் தொகையை கொண்டதாகவும் உள்ளது. மத்திய கூட்டாட்சி மாவட்டத்திற்கான ஜனாதிபதி தூதர் இகோர் ஷ்சியோகோலெவ் ஆவார் .
# உருசிய மத்திய நடுவண் மாவட்டம்

## மக்கள் வகைப்பாடு

### கூட்டாட்சி அமைப்புகள்

மாவட்டத்தில் மத்திய மற்றும் மத்திய கருப்பு பூமியின் பொருளாதார பகுதிகள் மற்றும் பதினெட்டு கூட்டாட்சி அமைப்புகள் உள்ளன :
| # | கொடி | கூட்டாட்சி அமைப்பு | பரப்பளவு கி.மீ <sup>2</sup> இல் | மக்கள் தொகை | நிர்வாக மையம் |
| --- | --- | --- | --- | --- | --- |
# உருசிய மத்திய நடுவண் மாவட்டம்

## பொருளாதாரம்

2018 ஆம் ஆண்டு நிலவரப்படி, மத்திய கூட்டாட்சி மாவட்டத்தில் மொத்த உள்நாட்டு உற்பத்தி உருசிய ரூபிள் 29 டிரில்லியன் ($400 பில்லியன்) மற்றும் தனிநபர் வருவாய் $10,000 ஐ எட்டியது.
# உருசிய வடமேற்கு நடுவண் மாவட்டம்

**வடமேற்கு நடுவண் மாவட்டம்** ( Russian , *செவெரோ-ஜபாட்னி ஃபெடரல்னி ஓக்ரக்*[ˈSʲevʲɪrə ˈzapədnɨj fʲɪdʲɪˈralʲnɨj ˈokrʊk] ) என்பது உருசியாவின் எட்டு கூட்டாட்சி மாவட்டங்களில் ஒன்றாகும். இது ஐரோப்பிய உருசியாவின் வடக்கு பகுதியைக் கொண்டுள்ளது. 2010 மக்கள் தொகை கணக்கெடுப்பின்படி இதன் மக்கள் தொகை 13,616,057 (83.5% நகர்ப்புறத்தவர்), பரப்பளவு . வடமேற்கு கூட்டாட்சி மாவட்டத்திற்கான தற்போதைய ஜனாதிபதி தூதர் அலெக்சாண்டர் குட்சன் ஆவார், அவர் முன்னர் துணை வக்கீல் ஜெனரலாக பணியாற்றிய பின்னர் இந்த பதவிக்கு நியமிக்கப்பட்டார். அவர் முன்னாள் தூதர் அலெக்சாண்டர் பெக்லோவுக்குப் பிறகு நியமிக்கபட்டார், இவர் பதவியில் இருந்து நீக்கப்பட்டு செயிண்ட் பீட்டர்ஸ்பர்க்கின் ஆளுநராக நியமிக்கப்பட்டார் .
# உருசிய வடமேற்கு நடுவண் மாவட்டம்

## புள்ளிவிவரங்கள்

### கூட்டாட்சிப் பகுதிகள்

இந்த மாவட்டம் வடக்கு, வடமேற்கு மற்றும் கலினின்கிராட் பொருளாதார பகுதிகள் மற்றும் பதினொரு கூட்டாட்சிப் பகுதிகளை உள்ளடக்கியதாக உள்ளது :
| # | கொடி | கூட்டாட்சிப் பகுதி | பரப்பளவு கி.மீ <sup>2</sup> இல் | மக்கள் தொகை (2010) | தலைநகரம் / நிர்வாக மையம் |
| --- | --- | --- | --- | --- | --- |
# ஆண்டிபாக்சோசு தீவு

**ஆண்டிபாக்சோசு** *(Antipaxos)* என்பது கிரேக்க நாட்டிலுள்ள ஒரு சிறிய தீவாகும். பாக்சோசு தீவுக்கூட்டத்திற்கு தெற்கில் மூன்று கிலோமீட்டர் தொலைவில் 5 சதுரகிலோமீட்டர் பரப்பளவு கொண்ட இத்தீவு அமைந்துள்ளது. மேற்கு கிரேக்கத்தின் கோர்பு பிராந்திய அலகிலுள்ள தீவுக்கூட்ட நகராட்சியின் ஓர் அங்கமாக ஆண்டிபாக்சோசு தீவு நிர்வகிக்கப்படுகிறது. 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி ஆண்டிபாக்சோசு தீவில் 20 மக்கள் வசித்துக் கொண்டிருந்தனர். தீவெங்கும் திராட்சைத் தோட்டங்கள் பெருமளவில் பயிரிடப்பட்டிருக்கும். ஆன்டிபாக்சோசில் பல கடற்கரைகளும் அக்ராபீடியா என்ற ஒரு துறைமுகமும் உள்ளது.  
வெண்மையான மணல் பரப்பைக் கொண்ட விரிக்கா, கூழாங்கற்கள் நிரம்பிய மெசோவிரிக்கா மற்றும் வௌடௌமி என்பன முக்கியமான மூன்று கடற்கரைகளாகும். பாக்சோசு தீவுக்கூட்டத்தில் அமைந்துள்ள காயோசு துறைமுகத்திலிருந்து வாடகை வாகனம் மூலம் 15 நிமிடப் பயணத்தில் ஆன்டிபாக்சோசு தீவை அடையலாம்.
# உருசிய தெற்கு நடுவண் மாவட்டம்

**தெற்கு நடுவண் மாவட்டம்** (*Southern Federal District*, *யுஸ்னி ஃபெடரல்னி ஓக்ரக்* <span> </span><small>ஐபிஏ:&nbsp;</small><span title="Representation in the International Phonetic Alphabet (IPA)">[ˈJuʐnɨj fʲɪdʲɪˈralʲnɨj ˈokrʊk]</span> ) என்பது உருசியாவின் எட்டு நடுவண் மாவட்டங்களில் ஒன்றாகும். இந்தப் பிரதேசம் பெரும்பாலும் தெற்கு ரஷ்யாவின் போன்டிக்-காஸ்பியன் புல்வெளியில் உள்ளது. தெற்கு நடுவண் மாவட்டத்திற்கு எல்லைகளாக உக்ரைன், அசோவ் கடல் ஆகியவையும், மேற்கில் கருங்கடல், மற்றும் கஜகஸ்தானும், கிழக்கில் காசுப்பியன் கடல் போன்றவை உள்ளன. மே 2000 இல் நிறுவப்பட்டபோது தெற்கு நடுவண் மாவட்டம் முதலில் **வடக்கு காகசியன் நடுவண் மாவட்டம்** என்று அழைக்கப்பட்டது, ஆனால் அரசியல் காரணங்களுக்காக 21 ஜூன் 2000 அன்று பெயர் மாற்றபட்டது. ஜனவரி 19, 2010 அன்று, தெற்கு நடுவண் மாவட்டம் இரண்டாகப் பிரிக்கப்பட்டது, இதன் முந்தைய தெற்கு பிரதேசங்களைக் கொண்டு புதியதாக வடக்கு காகசியன் நடுவண் மாவட்டம் உருவாக்கபட்டது.  
28 சூலை 2016 அன்று கிரிமியன் நடுவண் மாவட்டம் (இதில் கிரிமியா குடியரசு மற்றும் நடுவண் நகரமான செவாஸ்டோபோல் ஆகியவை அடங்கும் ) அகற்றப்பட்டு "நிர்வாக வசதிக்காக" தெற்கு நடுவண் மாவட்டத்துடன் இணைக்கப்பட்டது. கிரிமியன் நடுவண் மாவட்டம் உருசிய கூட்டமைப்புடன் கிரிமியாவை இணைத்த பின்னர் 21 மார்ச் 2014 அன்று நிறுவப்பட்டது. நடுவண் மாவட்டத்தில் கிரிமியா குடியரசு மற்றும் நடுவண் நகரமான செவாஸ்டோபோல் ஆகியவை அடங்கும், இவை இரண்டும் உக்ரைனின் பகுதியாக சர்வதேச சமூகத்தால் அங்கீகரிக்கப்பட்டுள்ளன. லுஹான்ஸ்க் மக்கள் குடியரசு மற்றும் டொனெட்ஸ்க் மக்கள் குடியரசு ஆகிய *பகுதிகளையும் உருசியாவால் தற்காலிகமாக ஆக்கிரமிக்கப்பட்ட பிரதேசங்களாக* உக்ரைன் கருதுகிறது. 2010 மக்கள் தொகை கணக்கெடுப்பின்படி இதன் மக்கள் தொகை 13,854,334 (62.4% நகர்ப்புறம்) ஆகும். பரப்பளவு ஆகும். இந்த மாவட்டத்தின் மிகப்பெரிய நகரம் கிராஸ்னதார் ஆகும்.
# உருசிய தெற்கு நடுவண் மாவட்டம்

## புள்ளிவிவரங்கள்

### நடுவண் பகுதிகள்

| # | கொடி | கூட்டாட்சி அமைப்புகள் | பரப்பளவு கி.மீ <sup>2</sup> இல் | மக்கள் தொகை | தலைநகரம் / நிர்வாக மையம் |
| --- | --- | --- | --- | --- | --- |
| <references group="lower-alpha" responsive="1"></references> | } |  |  |  |  |
# அம்பாரகுத்தா மலை

**அம்பாரகுத்தா மலை** *(Ambaragudda)* இந்திய மாநிலமான கர்நாடகாவின் சாகரா தாலுகாவில் குடசாத்ரிக்கு அருகில் மராட்டி என்று பெயரிடப்பட்ட மேற்கு தொடர்ச்சி மலை கிராமத்தில் உள்ளது. 250 எக்டேர் (620 ஏக்கர்) பரப்பளவில் அமைந்துள்ள இம்மலையில் மழைக்காடுகள் நிரம்பியுள்ளன. இங்கு மேற்கொள்ளப்படும் சுரங்க நடவடிக்கைகள் எதிர்ப்புக்களை ஈர்த்துள்ளன. கர்நாடக அரசு இம்மலைப்பகுதியை 2009 ஆம் ஆண்டு மேற்கு தொடர்ச்சி மலைப் பிராந்தியத்தின் இயற்கை பாரம்பரிய தளமாக அறிவித்தது.  
அம்பாரகுத்தா மலை சராவதி பள்ளத்தாக்கின் ஒரு பகுதியாகும், இது இலிங்கனமக்கி நீர்மின் அணைக்கு அருகில் அமைந்துள்ளது இம்மலையும் அம்மானகட்டா மலைத்தொடரும் சராவதி ஆற்றின் ஐந்து துணை நதிகளை உருவாக்குகின்றன. உள்ளூர் மக்கள் 2005 ஆம் ஆண்டில் இங்கு நடைபெற்றுவந்த சுரங்க நடவடிக்கைகளை நிறுத்தினர். அம்பாகுத்தா மற்றும் குடசாத்ரி மலைத்தொடரில் உள்ள அனைத்து சுரங்க நடவடிக்கைகளையும் எதிர்த்து உள்ளூர் மக்கள் "குடசாத்ரி சஞ்சீவினி" என்ற பெயரில் ஒரு முன்னணி அமைப்பை அமைத்துள்ளனர்.
# நோட்டோராஜா

| உயிரியல் வகைப்பாடு <span></span> |  |  |
| --- | --- | --- |
| திணை: | விலங்கு |  |
| தொகுதி: | முதுகுநாணி |  |
| வகுப்பு: | காண்டிரிசைத்தீசு |  |
| வரிசை: | ராஜிபார்ம்சு |  |
| குடும்பம்: | அர்கின்கோபேடிடே |  |
| பேரினம்: | *நோடோராஜா*
இசியாமா<small>, 1958</small> | } |  
***நோட்டோராஜா*** (Notoraja)என்ற திருக்கை மீன் பேரினம் அர்கிங்கோபேட்டிடே குடும்ப<nowiki/>த்தினைச் சார்ந்தது. இவை இந்தியாவிலும், மேற்கு பசிபிக் பெருங்கடலின் ஆழமான நீரில் காணப்படுகின்றன.
# நோட்டோராஜா

## சிற்றினங்கள்

இந்த இனத்தில் தற்போது 13 அங்கீகரிக்கப்பட்ட சிற்றினங்கள் உள்ளன:  
- *நோட்டோராஜா அலிசே* <small>சோரெட் & லாஸ்ட், 2012</small> <small>(அலிஸ் ஸ்கேட்)</small>
- *நோட்டோராஜா அஸூரியா* <small>மெக் ஈச்ரான் & லாஸ்ட், 2008</small> (ப்ளூ ஸ்கேட்)
- *நோட்டோராஜா ஃபிஜென்சிஸ்* <small>சோரெட்</small> <small>& லாஸ்ட், 2012</small> (பிஜி ஸ்கேட்)
- *நோட்டோராஜா ஹிர்டிகுடா* <small>லாஸ்ட் &</small> <small>மெக் ஈச்ரான், 2006 (கோஸ்ட் ஸ்கேட்)</small>
- *நோட்டோராஜா இன்யுசிடேட்டா* <small>செரெட் & லாஸ்ட், 2012</small> (விசித்திரமான ஸ்கேட்)
- *நோட்டோராஜா லிரா* <small>மெக் ஈச்ரான் & லாஸ்ட், 2008</small> (உடைந்த ரிட்ஜ் ஸ்கேட்)
- *நோட்டோராஜா லான்கிவெண்ட்ராலிசு* <small>செரெட்& லாஸ்ட், 2012</small> <small>(லாங்-வென்ட்ரல் ஸ்கேட்)</small>
- *நோட்டோராஜா மார்டினெஸி* <small>காஞ்சா, ஈபர்ட் & லாங், 2016</small> (பார்பட்வைர்-வால் ஸ்கேட்)
- *நோட்டோராஜா ஓக்ரோடெர்மா மெக்* <small>ஈச்ரான்</small> <small>& லாஸ்ட், 1994</small> (வெளிர் ஸ்கேட்)
- *நோட்டோராஜா சபிரா* <small>சோரெட் & லாஸ்ட், 2009</small> (சபையர் ஸ்கேட்)
- *நோட்டோராஜா செரெட்டி* <small>வைட், லாஸ்ட் & மனா, 2017</small> (பப்புவான் வெல்வெட் ஸ்கேட்)
- *நோட்டோராஜா ஸ்டிக்டா மெக்* <small>ஈச்ரான் & லாஸ்ட், 2008</small> (வெடித்த ஸ்கேட்)
- *நோட்டோராஜா டோபிடுகை* <small>(கையாமா, 1940)</small> (லீட்-நிறமுடைய ஸ்கேட்)
# உருசிய வடக்கு காகசியன் நடுவண் மாவட்டம்

**வடக்கு காகசியன் நடுவண் மாவட்டம்** (*North Caucasian Federal District*,, *Severo-Kavkazsky federalny okrug*) என்பது உருசியாவின் எட்டு நடுவண் மாவட்டங்களில் ஒன்றாகும். இது தீவிர தெற்கு உருசியாவில், வடக்கு காகசஸின் புவியியல் பகுதியில் அமைந்துள்ளது. இந்த நடுவண் மாவட்டம் 19 சனவரி 2010 அன்று தெற்கு நடுவண் மாவட்டத்திலிருந்து பிரிக்கப்பட்டது. நடுவண் மாவட்டத்தில் உள்ளடக்கிய பகுதிகளின் மக்கள் தொகையானது 2010 மக்கள் தொகை கணக்கெடுப்பின்படி 9,428,826 ஆக இருந்தது. பரப்பளவு ஆகும். தற்போதைய ஜனாதிபதி தூதர் யூரி சைகா ஆவார்.
# உருசிய வடக்கு காகசியன் நடுவண் மாவட்டம்

## மக்கள்வகைப்பாடு

2010 ஆம் ஆண்டு மக்கள்தொகை கணக்கெடுப்பின்படி, மொத்த மக்கள் தொகையில் உருசிய இனத்தவர் 2,854,040 (30.26%) என மூன்றில் ஒரு பங்கிற்கும் குறைவானவர்களாக உள்ளனர். ஆனால் ஸ்ட்யாவ்ர்போல் பிரதேசத்தில் 80% பெரும்பான்மையாக உருசியர்கள் உள்ளனர். மேலும் வடக்கு ஒசேத்திய-அலனீயா, கபர்தினோ-பல்கரீயா, மற்றும் காராசாய்-செர்கெஸ்ஸியா போன்ற பகுதிகளில் உருசியர்களின் எண்ணிக்கை 20% என குறைவாகவே உள்ளது. இப்பகுதிகளில் பெரும்பாலும் செச்சன மொழி பேசும் முஸ்லீம் இனத்தினரும், பழங்குடி குழுவினருமே உள்ளனர். மேலும் வடக்கு காகசஸ் நடுவண் மாவட்டமே உருசியாவில் முஸ்லீம்கள் பெரும்பான்மையாக வாழும் மாவட்டமாகும்.
# உருசிய வடக்கு காகசியன் நடுவண் மாவட்டம்

## மக்கள்வகைப்பாடு

### நடுவண் பகுதி பிரிவுகள்

| # | கொடி | மாகாணங்கள் | பரப்பளவு கிமீ <sup>2</sup>இல் | மக்கள் தொகை
2010 கணக்கெடுப்பின்படி | மக்கள் தொகை
ஜன., 1, 2012 கணக்கீடின்படி | தலைநகரம் / நிர்வாக மையம் |
| --- | --- | --- | --- | --- | --- | --- |
# உருசிய வடக்கு காகசியன் நடுவண் மாவட்டம்

## மக்கள்வகைப்பாடு

### மொத்த கருவுறுதல் வீதம்

- 2005 - 1.64
- 2010 - 1.99
- 2015 - 1.98
- 2019 - 1.78
# பத்மா தேவேந்தர் ரெட்டி

**பத்மா தேவேந்தர் ரெட்டி** (பிறப்பு: ஜனவரி 6, 1969) ஒரு இந்திய அரசியல்வாதி ஆவார், அவர் 2014 முதல் 2019 வரை தெலுங்கானா சட்டமன்றத்தின் முதல் துணை சபாநாயகராக இருந்தார். இவர் தெலுங்கானா இராட்டிர சமிதியைச் சேர்ந்தவர் . ராமாயம்பேட்டை சட்டமன்றத் தொகுதியைச் சேர்ந்த முன்னாள் சட்ட மன்ற உறுப்பினர். அவர் மேடக் சட்டமன்றத் தொகுதியில் வென்றார். அவர் தொலைக்காட்சியில் அரசியல் விவாதங்களில் தவறாமல் தோன்றுவார் மற்றும் நல்ல சொற்பொழிவுத் திறன்களுக்காக அறியப்படுகிறார்.
# பத்மா தேவேந்தர் ரெட்டி

## ஆரம்ப கால வாழ்க்கை

பத்மா தேவேந்தர் ரெட்டி இந்தியாவின் தெலுங்கானாவின் கரீம்நகரில் உள்ள நமபூரில் பிறந்தார். கரீம்நகரின் வாணிநிகேதன் பாடாசாலையில் பள்ளிப் படிப்பை முடித்து, பின்னர் இளங்கலைப்பட்டம் மற்றும் சட்டத்துறையில் இளங்கலைப் பட்டம் ஆகியவற்றைப் பெற்றுள்ளார்..
# பத்மா தேவேந்தர் ரெட்டி

## தொழில்

தீவிர அரசியலில் நுழைவதற்கு முன்பு ரங்கா ரெட்டி மாவட்ட நீதிமன்றம் மற்றும் ஆந்திர மாநில உயர் நீதிமன்றத்தில் வழக்கறிஞராகப் பயிற்சி பெற்றார். அவர் தெலங்காணா இயக்கத்தில் தீவிரமாக பங்கேற்றார் மற்றும் 2001 இல் டிஆர்எஸ் உருவான பின்னர் அரசியலில் நுழைந்தார்..
# பத்மா தேவேந்தர் ரெட்டி

## தொழில்

### அரசியல் வாழ்க்கை

ஏப்ரல் 2001 இன் ஆரம்பத்தில் பத்மா தேவேந்தர் ரெட்டி அரசியலில் இணைந்தார். அவர் 2001 உள்ளாட்சி அமைப்பு தேர்தல்களில் மேடக் ஜில்லா பரிஷத்துக்கு ZPTC உறுப்பினராக ராமாயம்பேட்டிலிருந்து தேர்ந்தெடுக்கப்பட்டார் மற்றும் டிஆர்எஸ் கட்சியின் தளத் தலைவராக பணியாற்றினார். டி.ஆர்.எஸ் கட்சி உருவான பிறகு, அந்த நேரத்தில் அவர் 12,000 வாக்குகள் வித்தியாசத்தில் வெற்றி பெற்றார்.  
அவர் அதே தொகுதியில் இருந்து 2004-09 வரை சட்டமன்ற உறுப்பினரானார். 2009 பொதுத் தேர்தலில் அவர் தோல்வியடைந்தார்.  
அவர் 2009 ல் டிஆர்எஸ் கட்சியில் இருந்து இடைநீக்கம் செய்யப்பட்டு எதிர்ப்பாளராக போட்டியிட்டார். அவர் 2010 இல் மீண்டும் டி.ஆர்.எஸ் இல் சேர்ந்தார். நடிகை விஜயசாந்தியை தோற்கடித்து மேடக் சட்டமன்றத் தொகுதியில் இருந்து 2014 பொதுத் தேர்தலில் சட்டமன்ற உறுப்பினராக மீண்டும் வெற்றி பெற்றார்.
# பத்மா தேவேந்தர் ரெட்டி

## தொழில்

### துணை சபாநாயகர்

12 ஜூன் 2014 அன்று, தெலுங்கானா மாநில சட்டமன்றத்தின் துணை சபாநாயகராக பத்மா தேவேந்தர் ரெட்டி ஏகமனதாக தேர்ந்தெடுக்கப்பட்டார், புதிதாக உருவாக்கப்பட்ட தெலுங்கானா மாநிலத்தில் முதல் துணை சபாநாயகரானார்.
# எஸ். வி. சுப்பையா பாகவதர்

**எஸ். வி. சுப்பையா பாகவதர்** (இறப்பு: 3 சூலை 1954) பழம்பெரும் பாடகரும், தமிழ் நாடக மற்றும் திரைப்பட நடிகரும் ஆவார். 1930-40 களில் நாடக மேடையிலும் கிராமபோன் இசைத்தட்டுகளிலும் இவரது பாடல்கள் மிகப்பிரபலமாக விளங்கின. கர்நாடக இசை மட்டுமல்லாமல் கிராமிய, தெம்மாங்கு பாட்டுகளையும் இவர் மேடை நாடகங்களில் பாடியுள்ளார். இவரது மகன் எஸ். வி. எஸ். நாராயணன் ஒரு மிருதங்க இசைக்கலைஞர் ஆவார். இவர் கிருஷ்ண பக்தி திரைப்படத்தில் இடம்பெற்ற பி. யு. சின்னப்பாவின் கதாகாலேட்சபத்திற்கு மிருதங்கம் வாசித்துள்ளார். இவரின் மகன் என். ஹரி ஒரு பிரபலமான மிருதங்கக் கலைஞர் ஆவார்.
# ஐரோப்பிய வெள்ளரி

**ஐரோப்பிய வெள்ளரி** *(European cucumber)* விதை இல்லாத வெள்ளரிக்காய் வகையாகும். ) மற்ற வகை வெள்ளரிக்காய்களை விட ஐரோப்பிய வெள்ளரி நீளமாகவும் மெலிதாகவும் இருக்கும்.  
இவற்றின் மீது மெழுகு அடுக்கு இருக்காது. பழுக்கும்போது தோல் மென்மையாக இருக்கும்.  
இந்த வெள்ளரிகள் நீண்ட நால் கெடாமல் இருக்கவும் சிறந்த புத்துணர்ச்சிக்காகவும் நெகிழிதாள்களில் உறை இடப்படுகின்றன. விதை இல்லாத வகையாக இருப்பதால் இவை உட்கொள்ளும் போது விதையெடுக்கவோ அல்லது உரிக்கப்படவோ தேவையில்லை.  
வேறு சில வகை வெள்ளரிக்காய்களைக் காட்டிலும் அதிக விலையும் குறைந்த சுவைமணம் கொண்டவையாகவும் இவை இருக்கும். ஐரோப்பிய வெள்ளரிகள் பச்சை காய்கறியாகவும் ஊறுகாயாகவும் பயன்படுத்தப்படுகின்றன. இவற்றை நீளமாகவும் அகலமாகவும், மெல்லிய சீவல்களாகவும் துண்டுகளாக்கலாம். வறுத்து அரைத்து கூழாகவும் சமைக்கலாம்.
# குக்கு வித் கோமாளி 2

**குக்கு வித் கோமாளி 2 ** என்பது விஜய் தொலைக்காட்சியில் 14 நவம்பர் 2020 முதல் 14 ஏப்ரல் 2021 ஆம் ஆண்டு வரை சனி மற்றும் ஞாயிற்றுக்கிழமைகளில் மாலை 6:30 மணிக்கு ஒளிபரப்பான நகைச்சுவை சமையல் போட்டி நிகழ்ச்சி ஆகும். இது குக்கு வித் கோமாளி நிகழ்ச்சியின் இரண்டாம் பருவம் ஆகும். இந்த நிகழ்ச்சியை ரக்சன் தொகுத்து வழங்க சமையல் கலை நிபுணர்களான செப் தாமு மற்றும் செப் வெங்கடேஷன் பட் ஆகியோர் தலைவராக இருந்தனர். இந்த பருவத்தின் முதல் வெற்றியாளர் கனி, இரண்டாவது வெற்றியாளர் சகீலா மற்றும் மூன்றாவது வெற்றியாளர் அஸ்வின் குமார் லட்சுமிகாந்தன் ஆவார்.
# குக்கு வித் கோமாளி 2

## இறுதி போட்டியாளர்கள்

- கனி
- அஸ்வின் குமார்
- பாபா பாஸ்கர்
- சகீலா
- பவித்ரா லட்சுமி
# குக்கு வித் கோமாளி 2

## பங்குபெறுபவர்கள்

### பிரபலங்கள்

- சகீலா
- குணசித்திர வேடங்களிலும், நகைச்சுவை வேடங்களிலும் நடிக்கும் நடிகையாவார்.
- தர்சா குப்தா
- தொலைக்காட்சி நடிகை.
- தீபா சங்கர்
- தொலைக்காட்சி மற்றும் திரைப்பட குணச்சித்திர நடிகை.
- கனி
- தொலைக்காட்சி நிகழ்ச்சிதொகுப்பாளினி. மக்கள் தொலைக்காட்சியில் சொல் விளையாட்டு என்ற நிகழ்ச்சியை தொகுத்து வழங்கியுள்ளார்.
- பவித்ரா
- குறும்பட நடிகை மற்றும் மாதிரி நடிகை.
- அஸ்வின் குமார்
- தொலைக்காட்சி நடிகர். இவர் விஜய் தொலைக்காட்சியில் ரெட்டை வால் குருவி மற்றும் நினைக்கத் தெரிந்த மனமே போன்ற தொடர்களில் நடித்துள்ளார்.
- மதுரை முத்து
- ஒரு மேடை, தொலைக்காட்சி சிரிப்புரையாளர் ஆவார்.
- பாபா பாஸ்கர்
- நடன இயக்குநர்.
# குக்கு வித் கோமாளி 2

## பங்குபெறுபவர்கள்

### வைல்ட்கால்ட் நுழைவு

- ரித்விகா தமிழ் செல்வி
- தொலைக்காட்சி நடிகை.
# குக்கு வித் கோமாளி 2

## பங்குபெறுபவர்கள்

### கோமாளிகள்

- சிவாங்கி
- புகழ்
- மணிமேகலை
- சரத்
- பாலா
- சுனிதா
- பார்வதி
- பப்பு
# குக்கு வித் கோமாளி 2

## போட்டிகள்

| ஒளிபரப்பான தேதி | மதிப்பீடுகள் | மொத்த மதிப்பீடுகள் |
| --- | --- | --- |
| 01 | 5.5% | 6.8% |
| 8.1% |  |  |
| 02 | 6.6% | 7.35% |
| 7.43% |  |  |
| 03 | மதுரை முத்து | 7.6% |
| 04 | 7.5% |  |
| 05 | தீபா சங்கர் | 7.9% |
| 06 | 8.65% | 8.4% |
| 8.9% |  |  |
| 07 | 7.5% |  |
| 08 | தர்ஷா குப்தா | 8.1% |
| 09 | 7.5% |  |
| 10 | 6.9% |  |
| 11 | 7.2% |  |
| 12 | 7.6% |  |
| 13 | 7.3% |  |
| 14 | ரித்விகா தமிழ் செல்வி | 7.1% |
| 15 | 7.7% |  |
| 16 | 7.0% |  |
| 17 | பவித்ரா | 7.9% |
| 18 | சகீலா | 8.0% |
| 19 |  |  |
# குக்கு வித் கோமாளி 2

## சர்வதேச ஒளிபரப்பு

- இந்த தொடரை விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் ஹாட் ஸ்டார் என்ற இணைய மூலமாகவும் பார்க்க முடியும்.
# பி. வி. ரங்கையா நாயுடு

**பாலச்சொல்ல வெங்கட ரங்கையா நாயுடு** (பி.வி.ரங்கய்ய நாயுடு என்றும் உச்சரிக்கப்படுகிறது) (பிறப்பு: ஏப்ரல் 6, 1933) இந்தியாவின் 10 வது மக்களவையில் உறுப்பினராக இருந்த அரசியல்வாதி ஆவார்.. அவர் ஆந்திராவின் கம்மம் தொகுதியிலிருந்து தேர்ந்தெடுக்கப்பட்டார்.. அரசியலில் சேருவதற்கு முன்பு இந்திய காவல் சேவையில் காவல்துறை இயக்குநர் ஜெனரலாக தனது நாட்டிற்கு சேவை செய்தார். அவர் இந்திய நாட்டுக்கு சிறப்பான சேவைக்காக இரண்டு முறை கௌரவிக்கப்பட்டார். 1972 ஆம் ஆண்டில் நாயுடுவுக்கு இந்திய காவல் துறை பதக்கம் வழங்கப்பட்டது, 1983 ஆம் ஆண்டில் அவருக்கு சிறப்பு சேவைக்கான ஜனாதிபதியின் காவல்துறை பதக்கம் வழங்கப்பட்டது. 1991 முதல் 1996 வரை பி.வி. நரசிம்மராவ் பிரதம மந்திரியாக இருந்த காலத்தில் இந்திய அரசாங்கத்தில் மத்திய அமைச்சராக பணியாற்றினார். அவர் தொலைத்தொடர்பு துணை அமைச்சராகவும், மின் மற்றும் நீர்வளத்துறை அமைச்சராகவும் பணியாற்றினார். அவர் இந்திய காவல் துறை சேவையில் இருந்து ஓய்வு பெற்றதிலிருந்து இந்திய தேசிய காங்கிரஸ் கட்சியில் உறுப்பினராக இருந்து வருகிறார்.
# சுனந்தா தாசு

**சுனந்தா தாசு** ஒடிசாவினைச் சேர்ந்த அரசியல்வாதி ஆவார். 2019ஆம் ஆண்டிலிருந்து இவர் ஒடிசாவில் பாரி தொகுதிக்கான சட்டமன்ற உறுப்பினராக இருக்கிறார்.
# சுனந்தா தாசு

## ஆரம்ப கால வாழ்க்கை

கேஷாப் சந்திர தாசுக்கு யாதவ் குடும்பத்தில் சுனந்தா தாசு பிறந்தார் . ஜாஜ்பூர் மாவட்டத்தின் பாரி, ராம்பா கிராமத்தில் உள்ள கிருபசிந்து பித்யாபபனில் பள்ளிப் படிப்பை முடித்தார்.
# சுனந்தா தாசு

## அரசியல் வாழ்க்கை

ஜாஜ்பூர் மாவட்டத்தில் பாரி சட்டமன்றத் தொகுதியில் சட்டமன்ற உறுப்பினராகத் தேர்ந்தெடுக்கப்பட்ட முதல் பெண் என்ற பெருமையை சுனந்தா தாசு பெற்றுள்ளார். அவர் முன்னாள் பாஜக ஒன்றியத் தலைவராகவும், ஜாஜ்பூர் மாவட்டத்தில் சட்டமன்ற உறுப்பினராக தேர்ந்தெடுக்கப்பட்ட நான்காவது பெண்மணியாகவும் உள்ளார். தேர்தலுக்கு இரண்டு நாட்களுக்கு முன்பு சுனந்தா பிஜு ஜனதா தளம் கட்சியில் சேர்ந்தார். காலையில் கட்சியில் சேர்ந்து, மாலை பாரி சட்டமன்றத் தொகுதியில் இருந்து போட்டியிடும் வாய்ப்பினைப் பெற்றமைக்காக அவர் செய்திகளில் பேசப்பட்டார்.  
2000 ஆம் ஆண்டு முதல் தொடர்ச்சியாக நான்கு முறை பாரி சட்டமன்ற பிரிவில் இருந்து தேர்ந்தெடுக்கப்பட்ட தேபாசிஷ் நாயக்கிற்கு பதிலாக சுனந்தா நியமிக்கப்பட்டார். நாயக்கிற்கு பதிலாக பாரி தொகுதிக்கு பரிந்துரைக்கப்பட்டபோது, அப்பகுதியில் உள்ள பிஜு ஜனதா தள தொழிலாளர்களின் கோபத்தை அவர் எதிர்கொள்ள வேண்டியிருந்தது. சில பிஜு ஜனதா தளம் கட்டசியின் தொழிலாளர்களும் தொகுதியில் இருந்து சுனந்தாவின் தோல்வியை உறுதிப்படுத்த முயன்றதாக வட்டாரங்கள் தெரிவித்தன. சட்டமன்ற உறுப்பினர் வேட்பாளருக்கான பரிந்துரையை முன்னாள் பாரி தொகுதி பிஜு ஜனதா தள தலைவரும் நாயக்கின் உதவியாளருமான ஷேக் சஃபியுதீன் மற்றும் அவரது ஆதரவாளர்கள் எதிர்த்தனர். தேர்தல் முடிந்தவுடன் சைபுதீன் பிஜு ஜனதா தளத்தில் இருந்து இடைநீக்கம் செய்யப்படும் அளவிற்கு நிலைமை மோசமாகியது.  
பாரதீய ஜனதா கட்சியைச் சேர்ந்த பிஸ்வா ரஞ்சன் மல்லிக் என்பவருக்கு எதிராக சுனந்தா களமிறங்கினார், அவர் 2017 ஆம் ஆண்டில் ஒன்றியத் தலைவராக தேர்ந்தெடுக்கப்பட்டார். மல்லிக் 4,062 வாக்குகள் வித்தியாசத்தில் தோற்கடிக்கப்பட்டார். சுனந்தா 72,559 வாக்குகளைப் பெற்ற நிலையில், பாஜக வேட்பாளர் 68,497 வாக்குகளைப் பெற்றார். காங்கிரஸ் வேட்பாளர் உமேஷ் சந்திர ஜெனா 4,062 வாக்குகளைப் பெற்றார்.
# தோமாகி திருவிழா

**தோமாகி** (Domahi) அல்லது தோமாசி எனவும் தாமி எனவும் அழைக்கப்படும் இது காமரூப் மற்றும் மேற்கு அசாமின் கிழக்கு கோல்பாரா பகுதிகளின் பிரபலமான ஒரு அறுவடைத் திருவிழாவாகும். திருவிழாக்கள் அறுவடை பருவத்தின் தொடக்கத்தையும் முடிவையும் குறிக்கிறது. மேலும் காமரூபி மற்றும் கோல்பாரியா ஆகிய புதிய ஆண்டுகளின் தொடக்கத்தையும் முடிவையும் குறிக்கிறது.
# தோமாகி திருவிழா

## சொற்பிறப்பியல்

இந்த சொல் "தோ" என்றால் இரண்டு எனப்படும். "மாகி" அல்லது "மாசி" என்பது மாதத்தின் பொருள். 'தோமாகி' என்ற சொல்லுக்கு இரண்டு மாத சந்திப்பு என்று பொருள்படும்.  
திருவிழா "மகர் தோமாகி" (சனவரி நடுப்பகுதியில்), "பைகாகர் அல்லது வைசாக்கி தோமாகி" (ஏப்ரல் நடுப்பகுதி) மற்றும் "கதிர் அல்லது கார்த்திகை தோமாகி" (அக்டோபர் நடுப்பகுதி) என பிரிக்கப்பட்டுள்ளது. வானியல் ரீதியாக பைகாகர் தோமாகி உத்தராயணத்துடனும்,கேட்டி தோமாகி இலையுதிர்கால உத்தராயணத்துடனும், மகர் தோமாகி குளிர்கால சங்கராந்தியுடனும் தொடர்புடையது . வசந்த காலப் பண்டிகையை விட குளிர்கால பண்டிகைக்கு அதிக முக்கியத்துவம் கொடுக்கப்படுகிறது. ஆனால் இலையுதிர்காலத்தில் நடைபெறும் மூன்றாவது திருவிழா எப்போதும் மற்றொரு தோமாகியாக கருதப்படுவதில்லை.
# தோமாகி திருவிழா

## சொற்பிறப்பியல்

### மகர் தோமாகி

மகர் தோமாகி அல்லது தோமாசி என்பது அறுவடை காலம் மற்றும் ஆண்டு முடிந்தபின் விருந்து வழங்கும் பண்டிகையாகும். இது சனவரியின் நடுப்பகுதியில் கொண்டாடப்படுகிறது. இந்த பண்டிகைக்கு முன்னதாக "லாக் பாத்" என்று அழைக்கப்படும் ஒரு பொதுமக்களுக்கான விருந்து ஒன்று ஏற்பாடு செய்யப்படுகிறது.
# தோமாகி திருவிழா

## சொற்பிறப்பியல்

### பைகாகர் தோமாகி

பைகாகர் அல்லது வைசாக்கி தோமாகி சிறப்பு வசந்த கால விழாவாகும். வழக்கமாக இது ஏப்ரல் முதல் வாரத்தில் அல்லது மூன்றாவது வாரத்தில் நடைபெறும் ஒரு கண்காட்சியாகும். இது வடக்கு காம்ரூப்பில் "பத்தேலி" எனவும், தெற்கு காமரூப்பில் "சோரி" அல்லது "சுவான்ரி" என்று அழைக்கப்படுகிறது. திருவிழா சோரி என்று அழைக்கப்படும் காமரூப்பின் தெற்குப் பகுதியில், உயரமான மூங்கில் நடவு செய்யப்படுவதில்லை. ஆனால் ஒரு கற்றைப் புற்களுடன் மூங்கிள் குச்சிகள் அலங்கரிக்கப்பட்டு திருவிழாவில் இடம்பெறுகிறது. வடக்கு காம்ரூப்பில் உள்ள மூங்கிலை மக்கள் பயபக்தியுடன் தொட்டு வணங்குகிறார்கள்.
# தோமாகி திருவிழா

## சொற்பிறப்பியல்

### பைகாகர் தோமாகி

#### பத்தேலி

வடக்கு காமரூப்பில் (நல்பரி, ரங்கியா போன்ற பகுதியில்) இது பத்தேலி என அழைக்கப்படுகிறது. இது வைகாசி மாதத்தில் நடைபெறுகிறது. ஒவ்வொரு பகுதியும் கொடி மற்றும் ஒரு வண்ணத் துணிகளுடன் நீண்ட மூங்கில் அலங்கரிக்கப்படுகிறது. கூட்டத்தில் ஒருவர் மணமகன் என்று அழைக்கப்படுகிறார். மணப்பெண் என்று அழைக்கப்படும் மற்றவர்கள், அதைச் சுற்றி வட்டத்தில் சுற்றி அமர்ந்து கொள்வர். அப்போது ஒரு போலி திருமண விழா நடத்தப்படுகிறது. இரண்டு பச்சை மூங்கில்களை நடவு செய்வது முக்கிய அம்சங்களில் ஒன்றாகும். நிர்ணயிக்கப்பட்ட தேதியில் காலையில் இளைஞர்கள் இரண்டு மூங்கில்களை வெட்டி வண்ணத் துணி மற்றும் சௌரிகளால் அலங்கரிப்பர். அதைத் தொடர்ந்து இசைக்கருவிகளுடன் கொண்டாட்டங்கள் நடைபெறும். வெவ்வேறு பொருட்களின் வர்த்தகத்துடன் ஒரு பெரிய அளவிலான கண்காட்சியும் நடைபெறும்.  
தெற்கு காமரூப்பில் இது "சோரி" அல்லது "சுவான்ரி" என்று அழைக்கப்படுகிறது. அதே மாதிரியை சிறிய மாறுபாடுகளுடன் பின்பற்றுகிறது. வடக்கு காமரூப் பஜாலி பகுதியில், கிருஷ்ணரின் பெயரான "மதன் மோகன் கோசைன்" என்று அழைக்கப்படும் ஆலமரத்திற்கு எதிராக மூங்கில் வைக்கப்பட்டு கொண்டாடப்படுகிறது.  
பானிகாந்தா ககாதி என்பது பத்தேலி மற்றும் பண்டைய இந்திரத்வாஜா பண்டிகைக்கு இடையிலான ஒற்றுமையை நோக்கி கவனத்தை ஈர்க்கிறது. இந்திரத்வாஜா திருவிழா காளிகா புராணத்தில் "சக்ரோதானா" என்று விவரிக்கப்படுகிறது. மேலும் இது ஒரு கம்பத்தை சுற்றி கொடிகளுடன் நடந்தது. காளிகா புராணத்தில் விவரிக்கப்பட்டுள்ளபடி திருவிழாவிற்கான நடைமுறைகள் தற்போதைய நாட்களின் பத்தேலியின் கொண்டாட்டங்களுக்கு செய்ய வேண்டிய ஏற்பாடுகளை தோராயமாக மதிப்பிடுகின்றன. இரண்டு திருவிழாக்கள் சில சிறிய விவரங்களைத் தவிர்த்து ஒன்றாகத் தோன்றுகின்றன.
# பான சங்கராந்தி

**பான சங்கராந்தி** (Pana Sankranti) **மகா விசுப சங்கராந்தி** என்றும் அழைக்கப்படும் இது இந்தியாவின் ஒடிசாவில் ஒடிய மக்களின் பாரம்பரிய புத்தாண்டு விழாவாகும். திருவிழாவின் தேதி இந்து நாட்காட்டியான சூரியசந்திர நாட்காட்டியின்படி சூரியச் சுழற்சியுடன், பாரம்பரிய சூரிய மாதமான மேசத்தின் முதல் நாளாகவும், ஒடிய நாட்காட்டியின்படி சந்திர மாதத்தின் வைகாசி முதல் நாளாகவும் அமைக்கப்பட்டுள்ளது. இது இந்திய தேசிய அமைப்பில், அதாவது சித்திரையின் 24 வது நாளில் சந்திர மாத வைகாசியின் முழுநிலவு நாளில் வருகிறது. இது ஒவ்வொரு ஆண்டும் ஏப்ரல் 13/14 அன்று கிரெகொரியின் நாட்காட்டியில் வருகிறது .  
இந்த நாள் அனுமனின் பிறந்த நாளாகக் கருதப்படுவதால், சிவன், சக்தி அல்லது அனுமன் ஆகிய தெய்வங்கள் கோயில்களுக்கு வருகை தருவதாக கருதப்பட்டு இந்த விழா கொண்டாடப்படுகிறது. ஆறுகள் அல்லது முக்கிய புனித யாத்திரை மையங்களில் மக்கள் குளிக்கிறார்கள். சமூகங்கள் கண்காட்சிகள், தெரு நடனம் போன்ற நிகழ்ச்சிகள் நடைபெறுகின்றன. சமூக கொண்டாட்டங்களின் குறிப்பிடத்தக்க ஒரு அம்சமாக வாயில் எரிபொருளை நிரப்பி தீ ஏற்படுத்துவதாகும். மேலும் தன்னார்வலர்கள் இசை மற்றும் பாடல்களால் உற்சாகப்படுத்தப்படுகையில் எரியும் நெருப்பின் மீது ஓடுகிறார்கள். மா,பால்-தயிர்-தேங்காய் ஆகியவை அடங்கிய பானம் போன்ற விருந்துகள் மற்றும் சிறப்பு பானங்கள் பகிரப்படுகின்றன. இந்த பாரம்பரியம் இந்த திருவிழாவின் பெயரின் மூலமாகும்.  
பான சங்கராந்தி போன்றே இந்த புத்தாண்டு நாள் மற்ற பெயர்களால் வேறு இடங்களில் கொண்டாடப்படுகிறது. வைசாக்கி (வடக்கு மற்றும் மத்திய இந்தியா), பிஹு ( அசாம் ), பகலா பைசாக் ( வங்காளம் ) மற்றும் புத்தாண்டு ( தமிழ்நாடு ) போன்ற பிற இடங்களில் அனுசரிக்கப்படுகிறது.
# பான சங்கராந்தி

## அவதானிப்புகள்

பானம் என்பது பால், வில்வப் பழம் மற்றும் மசாலாப் பொருட்களிலிருந்து தயாரிக்கப்படும் ஒரு சிறப்பு பண்டிகை இனிப்பு பானமாகும். இது ஒடியா புத்தாண்டில் பகிரப்படுகிறது]]  
ஒடியா பாரம்பரியத்தில், பான சங்கராந்தி இந்து தெய்வமான அனுமனின் பிறந்த நாள் என்று நம்பப்படுகிறது. இராமாயணத்தில் இராமரை (விஷ்ணுவின் ஏழாவது அவதாரம்) வணங்கி ஏற்றுக்கொண்டு புகழ்பெற்றவர். அவரது கோவில்களும், சிவன் மற்றும் சூர்ய தேவன் (சூரியக் கடவுள்) கோயில்களும் புதிய ஆண்டில் போற்றப்படுகின்றன.  
இந்துக்கள் பான சங்கராந்தியில் அன்று தேவி (தெய்வம்) கோயில்களுக்கும் வருகை தருகின்றனர். இது போன்ற கோயில்களில் பெர்காம்பூருக்கு அருகிலுள்ள தாரதாரினி கோயில், கஞ்சாம், கட்டாக் சாண்டி, பிராஜா கோயில், சமலேசுவரி கோயில் மற்றும் சரளா கோயில் ஆகியவை அடங்கும். சரளா கோவிலில் ஜாமு யாத்திரை, தீயணைப்பு விழாவில் பக்தர்கள் சூடான நெருப்பில் நடக்கிறார்கள்.
# பான சங்கராந்தி

## பிரதானத் திருவிழா

கான்டபாதுக்கள் என்ற ஒடிசாவைச் சேர்ந்த பாரம்பரிய ஆண் நாட்டுப்புற கலைஞர்கள், பான சங்கராந்தியின் போது "ஜமா நாட்டா" என்ற கலை வடிவத்தை நிகழ்த்துகின்றனர். அவர்கள் பொதுவாக பெண்களின் ஆடைகளை ஒத்த இரண்டு அல்லது நான்கு ஆடைகளை அணிந்து கொண்டு ஒரு குழுவாக நிகழ்த்துகிறார்கள்.  
இந்த திருவிழா கொண்டாட்டத்தின் போது நிகழ்த்தப்படும் தண்டா நாட்டா என்பது இப்பகுதியின் செயல்திறன் கலையின் மிகவும் பழமையான வடிவங்களில் ஒன்றாகும். தொடக்க சடங்கு சித்திரையின் நடுவில் (மார்ச் - ஏப்ரல்) தொடங்குகிறது. இக்கலையை நிகழ்த்தும்போது தண்டுவா என்றும் அழைக்கப்படும் கலைஞர்கள், ஒரு குளத்தில் நீராடிவிட்டு, சூடான நெருப்பின் மேல் நடந்து / ஓடுகிறார்கள். தண்டா நாட்டாவைச் செய்தபின், அவர்கள் சிறிது நேரம் ஆழமான நீரில் மூழ்கி ஜலா தண்டாவையும் செய்கிறார்கள். இந்த நிகழ்ச்சிகள் உடல் வலியிலிருந்து விடுதலையைக் குறிக்கின்றன.
# பான சங்கராந்தி

## தொடர்புடைய திருவிழாக்கள்

இந்த புத்தாண்டு நாள் மற்ற பெயர்களால் வேறு இடங்களில் கொண்டாடப்படுகிறது. இது வடக்கு மற்றும் மத்திய இந்தியாவில் இந்துக்கள் மற்றும் சீக்கியர்களால் வைசாக்கி என்று அழைக்கப்படுகிறது, இது சூரிய புத்தாண்டையும் குறிக்கிறது. தென்கிழக்கு ஆசியாவின் மியான்மர், இலங்கை மற்றும் கம்போடியா போன்ற பகுதிகளில் உள்ள பல பௌத்த சமூகங்களுக்கு ஒவ்வொரு ஆண்டும் இந்த நாள் புதிய ஆண்டாகும். இது பொ.ச. முதலாம் நூற்றாண்டில் அவர்களின் பகிரப்பட்ட கலாச்சாரத்தின் தாக்கமாக இருக்கலாம். சில எடுத்துக்காட்டுகள் பின்வருமாறு:  
1. கேரளாவில் விஷு
1. மத்திய மற்றும் வட இந்தியாவில் வைசாக்கி
1. மேற்கு வங்காளம் மற்றும் திரிபுரா வங்காள தேசம் போன்ற இடங்களில் பகேலா பைசாக்
1. .அசாமில் ரங்காலி பிஹு
1. நேபாளத்தில் விக்ரம் நாட்காட்டி
1. இலங்கையில் அழுத் அவுருது
1. தாய்லாந்தில் சாங்க்கிரான்
1. கம்போடியாவில் சோல் சம் தமே
1. லாவோஸில் சாங்க்கன் / பை மை லாவோ
1. பர்மாவில் திங்கியன்  
இருப்பினும், இது அனைத்து இந்துக்களுக்கும் உலகளாவிய புத்தாண்டு அல்ல. குசராத்து மற்றும் அதற்கு அருகிலுள்ள சிலருக்கு, புத்தாண்டு விழாக்கள் ஐந்து நாள் தீபாவளி பண்டிகையுடன் ஒத்துப்போகின்றன. இன்னும் பலருக்கு, உகாதி மற்றும் குடீ பாடவா எனப்பகிறது.
# சுசிலா திரியா

**சுசிலா திரியா** (Sushila Tiriya) ஒரு சமூக சேவகரும் மற்றும் இந்திய தேசிய காங்கிரசு கட்சியைச் சேர்ந்த அரசியல்வாதியும் ஆவார். இவர் 1986 மற்றும் 2006 ஆகிய ஆண்டுகளில் இந்திய நாடாளுமன்ற மேலவைக்கு ஒடிசாவின் சார்பாக அனுப்பி வைக்கப்பட்டார். 1994 மற்றும் 1996 ஆகிய ஆண்டுகளில் மக்களவைக்குத் தேர்ந்தெடுக்கப்பட்டு பாராளுமன்றத்திற்குச் சென்றார்.  
.
# சுசிலா திரியா

## குடும்பம் மற்றும் கல்வி

சுசிலா திரியா ஒரு சுதந்திர போராட்ட குடும்பத்தைச் சேர்ந்தவர். அவரது தந்தை ஸ்ரீ ரூப்நாராயண் திரியா ஒரு பள்ளியைத் திறந்து பழங்குடி சமூகத்திற்கு கல்வி கற்பதில் மிகுந்த ஆர்வம் காட்டினார்.
# சுசிலா திரியா

## அரசியல் வாழ்க்கை

24 வயதில், சுஷிலா திரியா இளைஞர் காங்கிரசில் (I) சேர்ந்தார், ஒடிசாவின் மயூர்பஞ்ச் மாவட்டத்தில் இருந்து முறையே 1983 மற்றும் 1984 ஆம் ஆண்டுகளில் அதன் தலைவராகவும் துணைத் தலைவராகவும் ஆனார்.  
1986 இல், அவர் மாநிலங்களவைக்கு தேர்ந்தெடுக்கப்பட்டார். அவரது பதவிக் காலத்தில், 1986-87 ஆம் ஆண்டில் அறிவியல் மற்றும் தொழில்நுட்ப அமைச்சகம், அணுசக்தி மற்றும் பெருங்கடல் மேம்பாட்டு அமைச்சகம், 1987-88ல் சிவில் விமான போக்குவரத்து அமைச்சகம் மற்றும் 1988-89ல் தகவல் தொடர்பு அமைச்சின் ஆலோசனைக் குழுக்களில் உறுப்பினராக பணியாற்றினார்.  
1987 முதல் 1993 வரை, அவர் இந்திய இளைஞர் காங்கிரசின் பொதுச் செயலாளராக பணியாற்றினார். அவர் அரசாங்க ஈட்டுறுதித் திட்டங்கள் (1988-89) மற்றும் பட்டியல் சாதிகள் மற்றும் பட்டியல் பழங்குடியினரின் நலன் (1989-92) குழுக்களில் உறுப்பினராக இருந்தார்.  
1994 ஆம் ஆண்டில், பத்தாவது மக்களவைத் தேர்தலில் எஸ்.டி இருக்கைக்காக போட்டியிட்டு மயூர்பஞ்சில் இருந்து வென்றார். அந்த காலப்பகுதியில், அவர் 1994 முதல் 1996 வரை அறிவியல் மற்றும் தொழில்நுட்பம், வன மற்றும் சுற்றுச்சூழல் அமைச்சகம் மற்றும் உணவு மற்றும் குடிமைப்பொருள்கள் வழங்கல் அமைச்சகத்தின் ஆலோசனைக் குழுக்களின் உறுப்பினராக பணியாற்றினார்.  
1995 முதல், அவர் அகில இந்திய காங்கிரசு குழுவின் இணை செயலாளராக பணியாற்றினார், அதோடு 1996 இல் மக்களவை உறுப்பினராக மீண்டும் தேர்ந்தெடுக்கப்பட்டார்.
# சுசிலா திரியா

## சமூகப்பணி

கிராமப்புற ஏழை பழங்குடியினர் மற்றும் வேலையற்ற இளைஞர்களின் முன்னேற்றத்தில் சுசிலா திரியாவுக்கு சிறப்பு ஆர்வங்கள் இருந்தன. அவர் பழங்குடியின மக்களின் அமைப்புகளுடன் தொடர்பு கொண்டிருந்தார். 'எஸ்யுஜிஏஆர்'; `ஸ்வயன் விகாஸ் சமிதி' மற்றும் கிராமப்புற இளைஞர் பழங்குடியினர் மேம்பாட்டுக் கழகம். பழங்குடியின இளைஞர்களை மாவட்டத்தில் விளையாட்டுத் துறையில் தங்கள் திறனை மேம்படுத்த ஊக்குவிப்பதற்காக பழங்குடியினர் சங்கம் மூலம் ஒவ்வொரு ஆண்டும் மயூர்பஞ்ச் மாவட்டத்தில், காளுகாமன் கிராமத்தில் இரண்டு விளையாட்டு நிகழ்வுகளை ஏற்பாடு செய்கிறார்.
# சம்பா தசமி

**சம்பா தசமி** (Samba Dashami) என்பது இந்தியாவின் ஒடிசா மாநிலத்தின் தனித்துவமான ஒரு திருவிழாவாகும். இது தை மாதத்தின் சுக்ல பட்சத்தில் 10 வது நாளில் கொண்டாடப்படுகின்றது. பாரம்பரிய ஒடிய நாட்காட்டியின்படி - அல்லது சந்திரனின் வளர்பிறையில் (திசம்பர்-சனவரி) அமைகிறது. இந்த திருவிழா குறிப்பாக ஒடிசாவின் கிழக்கு பகுதியில் கொண்டாடப்படுகிறது.
# சம்பா தசமி

## பாரம்பரியம்

புராணத்தின் படி, கிருட்டிணனின் மகன் சம்பா தொழுநோயால் பாதிக்கப்பட்டு, கொனார்க் அருகே 12 வருட தவத்திற்குப் பிறகு சூரிய கடவுள் சூர்யதேவனால் குணப்படுத்தப்பட்டான். இந்த நாளில், தாய்மார்கள் தங்கள் குழந்தைகளின் ஆரோக்கியத்திற்காக சூர்யதேவனிடம் பிரார்த்தனை செய்கிறார்கள்.
# சம்பா தசமி

## சடங்குகள்

சம்பா தசமி நாளில், குடும்பத்தில் உள்ள பெண்கள் சூரிய உதயத்திற்கு முன் எழுந்திருக்கிறார்கள். குளித்த பிறகு அவர்கள் கிச்சடி, ஒரியா பூரி, மற்றும் கட்கடியா தர்காரி (ஒரு கறி) போன்ற உணவுகளை தயார் செய்து, சூரிய உதயத்தில் சூரியக் கடவுளுக்கு வழங்குகிறார்கள். இந்தச் சடங்கின் குறிப்பிட்ட கதாபாத்திரங்களில் ஒன்று குடும்பத்தின் ஒவ்வொரு உறுப்பினரின் பெயரிலும், குறிப்பாக குழந்தைகளின் பெயரில் பல்வேறு வகையான தனிப்பட்ட உணவுப் பொருட்கள் சூரிய கடவுளுக்கு வழங்கப்படுகின்றன. சூர்யனுக்கு உணவுப் பொருட்கள் வழங்கப்பட்டவுடன், பெண்கள் பிதா (கேக்) என்று அழைக்கப்படும் கேக் போன்ற உணவுகளைத் தயாரிக்கிறார்கள். அதில் மண்ட பிதா, ககர பிதா, போடா பிதா, அரிஷா பிதா, பிரி லட்டு, மகர சவுலா, சேனகுடா, தனு முவான், கிரி, ரசகோலா, ஜில்லி, சேனகாஜா, மற்றும் இனிப்பு தயிர் ஆகியவையும் அடங்கும்.  
நண்பகலில், ஒரு கிண்ணத்தில் ஒரு வெற்றிலையுடன் மஞ்சள் நீரை வைக்கிறார்கள். சமைத்த உணவு அனைத்தும் தட்டுகளில் வழங்கப்படுகின்றன. குடும்பத்தில் உள்ள பெண்கள் மஞ்சள் நீரின் கிண்ணத்தின் மூலம் சூரியக் கடவுளைப் பார்க்கிறார்கள் மற்றும் அனைத்து உணவுகளையும் சூரிய கடவுளுக்கு வழங்குகிறார்கள். அவர்கள் ' **சம்பா தசமி பிரதா கதை** ' என்ற புராணக்கதையைப் படித்து, குடும்ப உறுப்பினர்கள் அனைவரின் நல்வாழ்வுக்காக பிரார்த்தனை செய்கிறார்கள்.  
மாலையில், சம்பா தசமி சடங்கின் ஒரு பகுதியாக மற்றொரு பூஜை அனுசரிக்கப்படுகிறது. இது 'மகாகால பூசை' எனப்படுகிறது. இதில் யமனுக்கு சிறப்பு பூசை செய்யப்படுகிறது.
# உருசிய வொல்கா நடுவண் மாவட்டம்

**வொல்கா நடுவண் மாவட்டம்** (*Volga Federal District*, , *Privolzhsky federalny okrug*) என்பது உருசியாவின் எட்டு நடுவண் மாவட்டங்களில் ஒன்றாகும். இது ஐரோப்பிய உருசியாவின் தென்கிழக்கு பகுதியைக் கொண்டுள்ளது. 2010 மக்கள் தொகை கணக்கெடுப்பின்படி, இதன் மக்கள் தொகை 29,899,699 (70.8% நகர்ப்புறம்) ஆகும். இதன் பரப்பளவு ஆகும். 18 செப்டம்பர் 2018 அன்று நடுவண் மாவட்ட ஜனாதிபதி தூதராக இகோர் கோமரோவ் நியமிக்கப்பட்டார். மாவட்டத்தின் வரலாற்று சிற்றப்புக்கொண்ட பகுதியானது ஐடல்-யூரல் பகுதி என்று அழைக்கப்படுகிறது.
# உருசிய வொல்கா நடுவண் மாவட்டம்

## புள்ளிவிவரங்கள்

### நடுவண் பகுதி

இந்த நடுவண் மாவட்டத்தில் வோல்கா (பகுதி), வோல்கா-வியாட்கா மற்றும் யூரல்ஸ் (பகுதி) பொருளாதார பகுதிகள் மற்றும் பதினான்கு கூட்டாட்சிப் பகுதிகள் உள்ளன :
| # | கொடி | கூட்டாட்சி அமைப்பு | பரப்பளவு கி.மீ <sup>2 இல்</sup> | மக்கள் தொகை (2010) | தலைநகரம் / நிர்வாக மையம் |
| --- | --- | --- | --- | --- | --- |
# ஆனந்த்ராஜ் அம்பேத்கர்

**ஆனந்த்ராஜ் யஷ்வந்த் அம்பேத்கர்** (Anandraj Yashwant Ambedkar) (பிறப்பு 2 ஜூன் 1967) மகாராஷ்டிராவைச் சேர்ந்த ஒரு இந்திய சமூக ஆர்வலர், பொறியாளர் மற்றும் அரசியல்வாதி ஆவார். அவர் குடியரசுக் கட்சியின் சேனாவின் தலைவர் ஆவார். அவர் இந்திய அரசியலமைப்பின் தந்தை பி.ஆர்.அம்பேத்கரின் பேரன் ஆவார். . சசமத்துவத்திற்கான நினைவுச்சின்னம் ஒன்றை பி. ஆர். அம்பேத்கரின் பெயரால் அமைப்பதற்கான நீண்டகால கோரிக்கையை எடுத்துக்காட்டுவதற்காக அவரது ஆதரவாளர்கள் 2011 இல் தாதரில் உள்ள இந்து ஆலை நிலத்தை ஆக்கிரமித்தனர். ஆனந்தராஜ் அம்பேத்கர் தனது அண்ணன் பிரகாஷ் அம்பேத்கர் தலைமையிலான வஞ்சித் பகுஜன் அகாதியிலும் பணிபுரிகிறார் .
# ஆனந்த்ராஜ் அம்பேத்கர்

## வாழ்க்கை

ஆனந்தராஜ் அம்பேத்கர் பி.ஆர்.அம்பேத்கர் மற்றும் ரமாபாய் அம்பேத்கரின் பேரன் ஆவார். இவரது தந்தையின் பெயர் யஷ்வந்த் அம்பேத்கர் (பயாசாகேப்), தாயின் பெயர் மீரா அம்பேத்கர். அவர் மனிஷா அம்பேத்கரை மணந்தார், இவருக்கு சாஹில் மற்றும் அமன் என்ற இரண்டு மகன்கள் உள்ளனர். அம்பேத்கர் குடும்பம் நவாயண புத்த மதத்தைப் பின்பற்றுவர்கள் ஆவர். இவருக்கு பிரகாஷ் அம்பேத்கர் மற்றும் பீம்ராவ் அம்பேத்கர் என்ற இரண்டு சகோதரர்களும், ஆனந்த் டெல்டும்டேவை மணந்த ஒரு சகோதரி ரமாபாயும் உள்ளனர்.
# ஆனந்த்ராஜ் அம்பேத்கர்

## கல்வி

ஆனந்தராஜ் அம்பேத்கர் 10 ஆம் வகுப்பினை புனேவில் உள்ள ராஜா சிவாஜி பள்ளியில் இருந்து 1985 ஆம் ஆண்டில் தேர்ச்சி பெற்றார். 1987 இல், ருயா கல்லூரியில் 12 ஆம் வகுப்பு தேர்ச்சி பெற்றார். பின்னர், 1991 இல், மும்பையில் வி.ஜே.டி.ஐ நிறுவனத்திலிருந்து மின் பொறியியலில் பட்டப்படிப்பு முடித்தார்.. 1993 ஆம் ஆண்டில், பஜாஜ் நிர்வாகவியல் கல்விக்கான நிறுவனத்தில் (மும்பை) பட்டம் பெற்றார்.
# உருசிய ஊரால் நடுவண் மாவட்டம்

**ஊரால் நடுவண் மாவட்டம் மாவட்டம்** (*Ural Federal District*, , *Uralsky federalny okrug*) என்பது உருசியாவின் எட்டு நடுவண் மாவட்டங்களில் ஒன்றாகும். 2010 மக்கள் தொகை கணக்கெடுப்பின்படி இதன் மக்கள் தொகை 12,080,523 (79.9% நகர்ப்புறம்).  
இந்த மாவட்டம் 13 மே 2000 அன்று உருசிய சனாதிபதியின் ஆணைப்படி நிறுவப்பட்டது. இது உருசியாவின் ஐரோப்பிய மற்றும் ஆசிய பகுதிகளின் எல்லையில் அமைந்துள்ளது. மாவட்டத்தின் நிர்வாக மையம் எக்கத்தரீன்பூர்க் நகரம் ஆகும்.  
உருசியாவின் மொத்த பிராந்திய உற்பத்தியில் (ஜிஆர்பி) இந்த மாவட்டம் 18% கொண்டுள்ளது. ஆனால் இதன் மக்கள் தொகை உருசிய மக்கள் தொகையில் 8.5% மட்டுமே ஆகும்.